
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № 61-00-201/10.06.2026 г. 
ДО

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Осигуряване на собствено процентно финансово участие на Община Златоград, като член на Регионално сдружение за управление на отпадъците за регион Мадан и кандидатстване за отпускане на безлихвен заем от Предприятието за управление на дейностите по опазване на околната среда ПУДООС за реализация на проект: „Закупуване на оборудване с екологично предназначение - Компактор, за нуждите на Регионално депо за ТБО – Мадан“
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Регионалното депо за твърди битови отпадъци – Мадан обслужва общините Мадан, Златоград и Неделино и е ключов елемент от регионалната система за управление на отпадъците. 


С оглед осигуряване на нормалната работа на депото и спазването на екологичните изисквания, както и честите разходи за ремонти, които не са икономически оправдани, най-целесъобразното решение е закупуването на нова уплътняваща машина (компактор), с висока ефективност и отговаряща на съвременните екологични стандарти.


Проектът се реализира чрез безлихвен заем от Предприятието за управление на дейностите по опазване на околната среда (ПУДООС).

На проведено на 30.04.2026г. заседание на Управителния съвет на ПУДООС е взел решение  да бъде отпуснат безлихвен заем на Община Мадан в размер на 497 000,00 евро с ДДС за изпълнение на проект: „Закупуване на оборудване с екологично предназначение - Компактор, за нуждите  на Регионално депо за ТБО – Мадан“

В Община Златоград постъпи писмо от Община Мадан, във връзка с писмо на Изпълнителния директор на ПУДООС, с което е определен тримесечен срок за представяне на допълнителни документи, необходими за финализиране на проекта.


В тази връзка изрично е посочено, че е необходимо представяне на решение на Общинския съвет за осигуряване на процентното финансово участие на съответната община като член на РСУО – Мадан, съгласно Решение № 1, т. 2 от Протокол № 38 на Общото събрание на Регионално сдружение за управление на отпадъците за регион Мадан.

За Община Златоград финансовото участие е в размер на 37,58 %, равняващи се на 186 772,60 евро.

Изпълнението на проекта ще допринесе за:
• повишаване на ефективността на депониране и удължаване живота на депото;
• намаляване на емисиите и разходите за поддръжка;
• подобряване на условията на труд и безопасността на персонала;
• устойчиво и екологосъобразно управление на отпадъците.
На 19.11.2025 г., в изпълнение на чл. 15, ал. 1 от Закона за общинския дълг, бе проведено публично обсъждане за поемане на дългосрочен дълг за финансиране на проекта. 

Предвид гореизложеното предлагам на Общински съвет Златоград да обсъди и приеме следния проект на 

РЕШЕНИЕ

На основание чл. 21, ал. 1, т.6, т. 10 и т.23 от Закона за местното самоуправление и местната администрация, и във връзка с Писмо с вх.№ 08-00-264 от 03.06.2026 г. на Кмета на Община Мадан относно отпуснат безлихвен заем от Предприятието за управление на дейностите по опазване на околната среда (ПУДООС) за финансиране на проект: „Закупуване на оборудване с екологично предназначение - Компактор, за нуждите на Регионално депо за ТБО – Мадан“
РЕШИ

I. Одобрява участието на Община Златоград във финансиране на проект: „Закупуване на оборудване с екологично предназначение - Компактор, за нуждите  на Регионално депо за ТБО – Мадан“.
II. Осигурява финансово участие на Община Златоград в размер на 186 773 евро (сто осемдесет и шест хиляди седемстотин седемдесет и три) евро, представляващо определения дял на Община Златоград, по Решение № 1, т. 2 от Протокол № 38 на Общото събрание на Регионално сдружение за управление на отпадъците за регион Мадан, за погасяване на отпуснатият от ПУДООС безлихвен заем.
III. Средствата по т. II да бъдат предвиждани и осигурявани в бюджетите на Община Златоград, съгласно утвърдения погасителен план за погасяване на заема, приложен към настоящото решение.
IV. Възлага на Кмета на Община Златоград, да предприеме всички необходими действия по изпълнение на настоящото решение и предоставяне на необходимите документи на Община Мадан за финализиране на проекта.  
V. Допуска предварително изпълнение на решението на основание чл. 60, ал. 1 от  Административнопроцесуалния кодекс (АПК), при следните мотиви: Защитаване на особено важни обществени интереси, свързани с експлоатацията на Регионално депо за ТБО - Мадан, което ще осигури подобряване на средата на живот и опазване на околната среда и с цел спазване на крайните срокове за кандидатстване пред ПУДООС и защита на изключително важни обществени интереси.
Приложение: 
1. Писмо с вх.№ 08-00-264 от 03.06.2026 г. на Кмета на Община Мадан 
2. Погасителен план за погасяване на заема.
С уважение,
МИРОСЛАВ  ЯНЧЕВ

Кмет на Община Златоград

ЯХ/ЗЦ/НМ



                В Общинска администрация Златоград функционира  Система за  управление на качеството и                                                           информационната сигурност, в съответствие с изискванията на стандартите ISO 9001:2008 и ISO 27001:2005. 

